Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: (1992. évi LXIII. törvény a személyes adatok
Paragraph Index: 1243

3. (Az adatok forrása) Egy adatkezelésen belül minden egyes adatfajtára külön kitöltendő! 3.1. Lehetséges válaszok:* — azonosító adatok: családi és utóneve(i), nők leánykori családi és utóneve(i), neme, születési hely és idő, anyja leánykori neve, állampolgárság, tartózkodási státus, lakóhely, tartózkodási hely, személyazonosító jel, személyi igazolvány száma, útlevél száma, adóazonosító jel, TAJ, fénykép, ujjlenyomat, aláírásminta, elhalálozás helye és ideje, egyéb azonosító adat; — az adatkezelés céljából nyilvántartott adatok: pl. életkor, jövedelem, vásárlói szokások, hitelminősítés stb.; — különleges adatok: faji eredetre, nemzeti, nemzetiségi, etnikai hovatartozásra, politikai véleményre, irányultságra, pártállásra, vallásos vagy más meggyőződésre, egészségi állapotra, kóros szenvedélyre, szexuális életre vagy irányultságra, büntetett előéletre vonatkozó személyes adatok; — más személyekre vonatkozó adatok: családra, családtagokra vonatkozó, ismerősökre vonatkozó személyes adatok. * Példálódzó felsorolás. 3.2. Más adatkezelőtől való adatátvétel esetén — ha ismert — kérjük az adatkezelő nyilvántartási számát is jelölni. 3.3.1., 3.3.2. Lásd az Útmutató 1.8.1., ill. 1.8.2. pontjait. 3.4. Az adatfelvétel (átvétel) módja lehet például az érintett által kitöltött kérdőív, kikérdezés, egyedi adatkérés, címlista átvétele, rendszeres adatfrissítés, online kapcsolat stb. Kérjük, jelölje az adatfelvétel (átvétel) gyakoriságát is. 3.5. Az adattörlés (helyreállíthatatlan megsemmisítés vagy anonimizálás) határnapja, határideje, vagy feltételének bekövetkezése.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes